CELEX: 32011D0075
Language: mt
Date: 2011-02-02 00:00:00
Title: 2011/75/UE: Deċiżjoni tal-Kummissjoni tat- 2 ta’ Frar 2011 li temenda d-Deċiżjoni 2003/249/KE rigward l-estensjoni taż-żmien għad-derogi temporanji minn ċertu dispożizzjonijiet tad-Direttiva tal-Kunsill 2000/29/KE fuq pjanti tal-frawli ( Fragaria L.), intiżi biex jinżergħu, ħlief żerriegħa, ġejjin miċ-Ċilì (notifikata bid-dokument numru C(2011) 477)

3.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 29/33
            
         DEĊIŻJONI TAL-KUMMISSJONI
   tat-2 ta’ Frar 2011
   li temenda d-Deċiżjoni 2003/249/KE rigward l-estensjoni taż-żmien għad-derogi temporanji minn ċertu dispożizzjonijiet tad-Direttiva tal-Kunsill 2000/29/KE fuq pjanti tal-frawli (Fragaria L.), intiżi biex jinżergħu, ħlief żerriegħa, ġejjin miċ-Ċilì
   (notifikata bid-dokument numru C(2011) 477)
   (2011/75/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2000/29/KE tat-8 ta’ Mejju 2000 dwar il-miżuri protettivi kontra l-introduzzjoni ġewwa l-Komunità ta’ organiżmi ta’ ħsara għall-prodotti tal-pjanti u kontra t-tixrid tagħhom ġewwa l-Komunità (1), u b’mod partikolari l-Artikolu 15(1) tagħha,
   Billi:
   
               (1)
            
            
               Skont id-Direttiva 2000/29/KE, pjanti tal-frawli (Fragaria L.), maħsuba biex jitħawlu, għajr iż-żrieragħ, li joriġinaw minn pajjiżi mhux Ewropej, ħlief il-pajjiżi Mediterranji, l-Awstralja, New Zealand, il-Kanada u l-istati kontitentali tal-Istati Uniti tal-Amerika, fil-prinċipju ma jistgħux jiddaħħlu fl-Unjoni. Madankollu, dik id-Direttiva tippermetti derogi minn dik ir-regola, iżda jrid ikun stabbilit li m’hemmx riskju ta’ tifrix ta’ organiżmi perikolużi.
            
         
               (2)
            
            
               Id-Deċiżjoni tal-Kummissjoni 2003/249/KE (2) tawtorizza l-Istati Membri jipprovdu derogi temporanji minn ċerti dispożizzjonijiet tad-Direttiva 2000/29/KE biex tkun permessal-importazzjoni ta’ pjanti tal-frawli (Fragaria L.), maħsuba biex jitħawlu, għajr iż-żrieragħ, li joriġinaw miċ-Ċilì.
            
         
               (3)
            
            
               Iċ-ċirkostanzi li jiġustifikaw l-awtorizzazzjoni stipulata mid-Deċiżjoni 2003/249/KE għadhom preżenti u m’hemmx informazzjoni ġdida li turi l-ħtiega ta’ revizjoni tal-kundizzjonijiet speċifiċi.
            
         
               (4)
            
            
               Permezz tad-Direttiva tal-Kummissjoni 2008/64/KE (3)
                  Colletotrichum acutatum Simmonds tneħħa mill-punt (c) tat-Taqsima II tal-Parti A tal-Anness II tad-Direttiva 2000/29/KE. Għaldaqstant, dan l-organiżmu m’għandux jibqa’ inkluż fl-Anness tad-Deċiżjoni 2003/249/KE.
            
         
               (5)
            
            
               Abbażi tal-esperjenza miksuba bl-applikazzjoni tad-Deċiżjoni 2003/249/KE, huwa xieraq li l-perjodu ta’ validità ta’dik l-awtorizzazzjoni jiġi estiż għal għaxar snin.
            
         
               (6)
            
            
               Id-Deċiżjoni 2003/249/KE għandha għalhekk tiġi emendata skont dan.
            
         
               (7)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2003/249/KE hija emendata kif ġej:
   
               (1)
            
            
               It-tieni paragrafu tal-Artikolu 1 tad-Deċiżjoni 2003/249/KE għandu jiġi sostitwit b’dan li ġej:
               “L-awtorizzazjoni biex jiġi provduti derogi, kif jistipula l-paragrafu 1 (minn hawn ’il quddiem imsejħa l-awtorizzazjoni), għandha tkun bla ħsara, flimkien mal-kundizzjonijiet stabbiliti fl-Annessi I, II and IV tad-Direttiva 2000/29/KE, għall-kundizzjonijiet stipulati fl-Anness ta’ din id-Deċiżjoni, u għandha tapplika biss għall-pjanti li jiddaħħlu fl-Unjoni, fil-perjodi mill-1 ta’ Ġunju sat-30 ta’ Settembru ta’ kull sena.”
            
         
               (2)
            
            
               Għandu jiddaħħal l-Artikolu 3a li ġej:
               “Artikolu 3a
               Din id-Deċiżjoni għandha tiskadi fit-30 ta’ Settembru 2020.”
            
         
               (3)
            
            
               It-tieni inċiż tal-punt 1(c) tal-Anness jitħassar.
            
         Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, it-2 ta’ Frar 2011.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1.
   
      (2)  ĠU L 93, 10.4.2003, p. 32.
   
      (3)  ĠU L 168, 28.6.2008, p. 31.